टागानिका, केन्या व पूर्वी युगांडा के पठारी क्षेत्र में मसाई घुमक्कड़ी पशुचारक के रूप में जीवन निर्वाह करते हैं। इनमें मैडिटरेनियन और नीग्रोइड जाति के मिश्रण की झलक दृष्टिगोचर होती है। ये लम्बे छरहरे बदन के होते हैं। इनकी त्वचा का रंग गहरा भूरा और गहरा होता है। इनका सिर ऊंचा एवं पतला, नाक लम्वी व पतली, होंठ अपेक्षाकृत कम मोटे होते हैं। सिर पर बाल लम्बे, परन्तु कम घुंघराले होते हैं। ये लोग चमड़े के बने हल्के वस्त्रों का प्रयोग करते हैं। इन चमड़े के वस्त्रों को मक्खन और चर्वी से रगड़कर चिकना बना लिया जाता है। स्त्रियां बकरी के चमड़े की ओढ़नी पहनती हैं। योद्धा युवक की टोपी बाघ, बबून तथा अन्य जंगली जानवरों के चमड़े से तैयार होती है।